ปาเต๊ะ ร้านประจำของคนยุค 70's - 90's

ปาเต๊ะ ร้านอาหารร้านดังย่านห้าแยกลาดพร้าว เป็นอีกหนึ่งร้านประจำของผม และกลุ่มเพื่อนเลยครับ ด้วยการตกแต่งร้านด้วยของตกแต่ง ด้วยของใช้ ป้ายโฆษณา และของตกแต่งในยุคที่คุ้นเคย รวมถึงเพลงที่เปิด ก็สามารถร้องตามกันได้เกือบทุกเพลง  

ร้านจะแบ่งออกเป็นสองฝั่งๆ ละ 2 คูหา รวมถึงที่นั่งหน้าร้าน แต่เต็มแน่นตลอดทั้งคืน ก่อนมาก็ต้องโทรมาจองโต๊ะกันก่อน แล้วก็มาลุ้นว่าจะได้นั่งโซนฝั่งไหนครับ


เมนูอาหารของที่ร้าน ส่วนใหญ่ก็เป็นเมนูอาหารจานเดียว และตามสั่ง ไม่เน้นปริมาณเท่าไหร่ แต่จะเน้นรสชาติที่จัดจ้านพอสมควร เหมาะกับนั่งดื่มเป็นอย่างมาก พร้อมยำถั่ว ที่พร้อมเสิร์ฟให้ฟรีๆ ตลอดทั้งคืน 



เครื่องดื่มของที่ร้าน ปาเต๊ะ คงหนีไม่พ้นเบียร์เย็นๆ ที่เสิร์ฟมาพร้อมกับแก้วแช่ ตลอดทั้งคืน ให้เบียร์เป็นวุ้น เย็น ชื่นใจ ส่วนเครื่องดื่มอีกแก้วนึงที่ผมชอบสั่งทานมากๆ ก็คือน้ำผึ้งมะนาวโซดาครับ เป็นอีกแก้ว Signature ของผมเลย


ร้านปาเต๊ะ อยู่ตรงห้าแยกลาดพร้าวเลยครับ จอดรถหน้าร้านได้เป็นช่วงเวลาครับ ตอนดึกๆหน่อยก็พอจอดได้ บางทีก็จอดซ้อนกัน 2-3 แถว ซึ่งก็ไม่ค่อยเหมาะเท่าไหร่ ส่วนตัวผมไปจอดตรงตึกจอดรถของ ทวิคูณคอมเพล็กส์ ตรงข้ามกับ Union Mall บนถนนลาดพร้าวครับ

โทร : 02 938 4995
